בן כספית

בן כספית (נולד ב-18 באוקטובר 1960) הוא עיתונאי, סופר ופובליציסט ישראלי. הוא משמש פרשן מדיני ופוליטי וכתב בכיר בעיתון "מעריב השבוע" ובאתר החדשות הערבי-אמריקאי אל-מוניטור, מגיש תוכניות יומיות בתחנת הרדיו 103FM בתוכנית בוקר לצד ינון מגל ובתוכנית ערב לצד אריה אלדד, וכן מגיש לצידו של עמית סגל את "פגוש את העיתונות" בערוץ 12. כספית נולד בחולון, לרחל שֶׁלִּי וליצחק כספית. רחל אמו הייתה נצר למשפחה יוצאת בולגריה, ואביו יצחק (במקור: זילברמן) נולד בטבריה למשפחה חרדית אשכנזית מחסידות קרלין. יצחק היה חבר מרכז הליכוד וסגן יו"ר התאחדות הגמלאים. עם גיוסו לצה"ל בשנת 1979 שובץ בחיל השריון, שם עבר הכשרה כלוחם וקורס מפקדי טנקים ושימש מפקד טנק מרכבה בגדוד 82 של חטיבה 7 עד שחרורו ב-1982. סיים לימודי תואר ראשון במשפטים מאוניברסיטת תל אביב. עבד כחוקר פרטי ועסק בחקירות כלכליות וחקירות ביטוח. בשנת 1985 התקבל ל"מעריב" בהמלצת חברו לכיתה בתיכון אילון בחולון, עמנואל רוזן. תחילה עבד ככתב ספורט. בהמשך, שימש כתב מוניציפלי, כתב לענייני משטרה, ובמשך ארבע שנים היה שליח "מעריב" בניו יורק. כשחזר לישראל הפך לכתב המדיני של העיתון. בנובמבר 2012, כחלק מתהליך רכישת "מעריב" על ידי שלמה בן צבי, פוטר כספית מהעיתון, יחד עם עובדים נוספים. זמן קצר לאחר פיטוריו נמנה, יחד עם אחדים ממפוטרי "מעריב", עם ראשוני השבועון החדש, "סופהשבוע". במאי 2014 לאחר רכישת עיתון "מעריב" ואיחודו עם "סופהשבוע" בידי קבוצת ג'רוזלם פוסט חזר לעבוד בעיתון החדש-ישן שעתה נקרא מעריב השבוע והוא אחד הפרשנים הבכירים בעיתון הכותב טורי דעה מספר פעמים בשבוע בקונטרס הראשי ובמוסף מעריב סופהשבוע. בעבר שימש כנציג הציבור בהתאחדות לכדורגל ואף היה יו"ר ועדת חינוך והסברה מטעמה. החל מ-2012 מגיש כספית תוכנית רדיו יומית בתחנת הרדיו "103FM". בתחילה הוא עשה זאת יחד עם עמנואל רוזן ובשנת 2013 עבר להגיש את התוכנית עם חברי הכנסת לשעבר אריה אלדד ורוני בר-און. החל מ-2012 משמש פרשן באתר החדשות הערבי-אמריקאי אל-מוניטור. כספית הוא מבקר חריף של ראש ממשלת ישראל, בנימין נתניהו, ואף כתב עליו שני ספרים (הראשון היה "נתניהו: הדרך אל הכוח" והשני היה "נתניהו: ביוגרפיה"). לדבריו: ”אני מודה שאני אובססיבי, אני אבא ל-3 ילדים, ואם מישהו ירצה לפגוע בילד שלי, אני אהיה אובססיבי בניסיון לעצור אותו. אני בסך-הכול די ימני בעמדותיי, אבל אני עוקב אחרי נתניהו מ-1988, ואני חושב שהוא מסוכן למדינת ישראל”. בינואר 2020 פורסם בעיתון "גלובס" שלאורך השנים כספית העביר למשטרה מידע בפרשיות משפטיות שונות הקשורות לנתניהו, בכלל זאת הקלטה של השופטת הילה גרסטל משוחחת איתו על דרך מינויו של אביחי מנדלבליט לתפקיד היועץ המשפטי לממשלה. חשיפת פגישותיו של האלוף אורן שחור עם שמעון פרס, עוד בהיותו בצבא. חשיפת חילופי מסרים בין ראש ממשלת ישראל בנימין נתניהו ונשיא סוריה חאפז אל-אסד. בנובמבר 2009 חשף כספית את העובדה שיושב ראש הוועדה לאיתור היועץ המשפטי לממשלה, השופט בדימוס תאודור אור, תמך במועמדותו של מנהל בתי המשפט משה גל, אף על פי שרעייתו של אור הועסקה על ידי גל בחוזה אישי ללא מכרז ומבלי שאור מסר עובדה זו ליתר חברי הוועדה. באוגוסט 2017 ניתן לבקשתו פסק דין המחייב את עיריית ירושלים לפרסם את תנאי העסקתה של שרה נתניהו בעירייה. בינואר 2022 חשף כי בנימין נתניהו מנהל עם אביחי מנדלבליט מגעים להסדר טיעון במשפטו למרות טענותיו הציבוריות. בהמשך חשף ירון אברהם כי נתניהו פנה אל אהרן ברק בבקשה שיתמוך בקיום העסקה. בעקבות כתבה מאת כספית שפורסמה ב-21 ביולי 1995 ובה התקפה על התנועה לאיכות השלטון ואליעד שרגא העומד בראשה, נאלץ "מעריב" לפרסם התנצלות בולטת, שבה נאמר, בין השאר, "העובדות הפוגעות אין בהן אמת ונתפרסמו ללא בדיקה ראויה". בשנת 1999 פרסם כספית מידע המעיד על קבלת שוחד מיני על ידי שופט בית המשפט העליון תאודור אור, בעת שזה כיהן בתפקיד שופט בית המשפט השלום ("פרשת אוחנה"). בהמשך, המידע הופרך. ביוני 2009 הוציא דובר שגרירות ארצות הברית בישראל הכחשה לידיעה שפורסמה על ידי כספית, ובה הביא ציטוטים כביכול של הסנאטור לשעבר ג'ורג' מיטשל בגנות אופי יחסי ישראל וארצות הברית. הדובר כינה את ידיעתו של כספית "המצאה מוחלטת" ו"שערורייה" וציין כי הוא שותף לכעסו של מיטשל. בתגובה, פרסם בן כספית מאמר שכותרתו: "ג'ורג' מיטשל מכחיש – המציאות מוכיחה אחרת", ושם הציג מברק שנשלח מנציגות ישראלית גדולה בארצות הברית, שמאשר את גרסתו. בשנת 2010 הגיש יוני קורן, עוזרו של שר הביטחון, תביעת דיבה נגד כספית ו"מעריב". בפשרה נקבע ש"מעריב" יפרסם התנצלות במדורו של כספית ויתרום 10,000 ש"ח לאגודה למען החייל. בשנת 2010 הגישה רעיית ראש הממשלה, שרה נתניהו, תביעה בגין לשון הרע בשל פרסום כוזב בעיתון מעריב בו טען כספית כי נתניהו הייתה מעורבת בפיטורם של אנשי משק בבית ראש הממשלה, בהם אב שכול. באוקטובר 2017 הושג הסכם גישור בו נקבע כי על כספית לפרסם התנצלות וכי מעריב ישלם 50,000 ש"ח לכיסוי ההוצאות המשפטיות. בדצמבר 2018 הגיש ראש הממשלה, בנימין נתניהו, תביעת לשון הרע נגד כספית, על שפרסם שנתניהו היה מעורב בהחלטה לשיפור תנאי הפרישה של היועץ המשפטי לכנסת, איל ינון, כדי להשפיע על בת זוגו של ינון, עו"ד עמית מררי, המשנה ליועץ המשפטי לממשלה. התביעה הסתיימה במאי 2023 בפשרה וכספית פרסם הבהרה לפיה לא ייחס לראש הממשלה כוונה לתת שוחד לינון או למררי, וכי נוכח עדותו של נתניהו הוא חוזר בו גם מדברים אחרים שפורסמו. בדצמבר 2021 פרסם כספית טור ב"מעריב" שבו כתב בין היתר "שדמם של 45 נספי אסון מירון מרוח על ידיו" (של דרעי). אריה דרעי הגיש תביעת דיבה ובית המשפט חייב את כספית ב-28 באוגוסט 2023 לפצות את דרעי ב-40 אלף ש"ח בתוספת 20 אלף ש"ח הוצאות משפט. כספית פרסם שהשר דודי אמסלם הודח מגדוד המילואים שבו שירתו שניהם. אמסלם הכחיש זאת וטען שכספית שיקר, וכינה את כספית "נוכל" ו"רכלן". בעקבות זאת הגיש כספית תביעת דיבה נגד אמסלם. כספית הגיש מספר תוכניות טלוויזיה: "בן ורוזן", יומן חדשות בערוץ 10, עם עמנואל רוזן "רשת על הבוקר" בערוץ 2 "בנעלי בית" בטלוויזיה החינוכית (תוכנית ראיונות אחד על אחד) "מבט בשניים" בטלוויזיה החינוכית, עם בילי מוסקונה לרמן (מגזין על ענייני נשים וגברים) "יומן" בערוץ 1 של רשות השידור, עם איילה חסון "עושים סדר" / "עושים סדר חדש" בטלוויזיה החינוכית (הגיש לסירוגין עם גל גבאי) "הקשר הישראלי", בטלוויזיה החינוכית וערוץ 2 (תוכניות על פרשיות עבר ושערוריות ציבוריות) בעשור השלישי של המאה ה-21, הוא מגיש את "פגוש את העיתונות" בערוץ 12 עם עמית סגל. ינון מגל ובן כספית ב-103FM בן כספית ואריה אלדד ב-103FM כספית גרוש בשנית ולו בן מנישואיו הראשונים ושתי בנות מנישואיו השניים. הוא מתגורר בהוד השרון. בן כספית, חנן קריסטל, אילן כפיר, ההתאבדות: מפלגה מוותרת על שלטון, תל אביב: אביבים, תשנ"ו 1996 (על הפסד מפלגת העבודה בבחירות 1996) השתתף בעריכת האלבום ישראל 50, שיצא לרגל שנת היובל של מדינת ישראל, יחד עם יהודה שיף, דני דור ואילן כפיר בן כספית, אילן כפיר, נתניהו: הדרך אל הכוח, עורך: דני דור, תל אביב: אלפא תקשורת, 1997 בן כספית, אילן כפיר, ברק: חייל מספר 1, עורך: דני דור, תל אביב: אלפא תקשורת, תשנ"ח. (הופיע בתרגום לערבית) בן כספית, חמקן: הסיפור האמיתי על אהוד ברק, עורך: רמי רוטהולץ, אור יהודה: כנרת זמורה-ביתן, תשע"ג 2013 בן כספית, נתניהו - ביוגרפיה, עורך: איתי זיו, ידיעות ספרים, 2018 מדיה וקבצים בנושא בן כספית בוויקישיתוף בן כספית (1960-), דף שער בספרייה הלאומית בן כספית, ברשת החברתית אקס (טוויטר) Ben Caspit בן כספית, בפייסבוק בן כספית, בטוויטר על בן כספית, באתר "חדשות מחלקה ראשונה" הטור של בן כספית במעריב, באתר מעריב און ליין הבלוג של בן כספית, באתר nrg הטור של בן כספית, בעברית ובאנגלית, באתר אל מוניטור עמוד תוכנית הרדיו של בן כספית ואריה אלדד, באתר 103fm עמוד תוכנית הרדיו של בן כספית וינון מגל, באתר 103fm דפנה יודוביץ', ‏"ביבי מוכשר אך חלש; שלדון אדלסון שלא מקיז כאן את דמו החליט לעשות לנו שטיפת-מוח עיתונאית", באתר גלובס, 18 בספטמבר 2009 שי גולדן, בן המקום: מה מפחיד את בן כספית?, באתר nrg‏, 23 במרץ 2012 בן כספית, ‏כספית: "בן-צבי אמר לי שהוא רוצה 'מעריב' יותר יהודי. אני לא מספיק יהודי?", באתר גלובס, 12 בנובמבר 2012 ורד רמון-ריבלין, ‏בן כספית: "שרה נתניהו היא האדם החזק ביותר במדינה", באתר גלובס, 5 בדצמבר 2012 The Post, בן כספית, הסיפור האמיתי: כל מה שסיפר שליט לחוקריו בצה"ל אחרי שחזר מהשבי, 25 במרץ 2013 בן כספית, ארבעים שנה אחרי: איך נראה ליל מבצע "אביב נעורים" בעיניו של לוחם?, 13 באפריל 2013. איילת רוזן, ‏"למרות שהמקצוע הזה קורס, זה המקום שלי", באתר ‏מאקו‏, 28 בנובמבר 2013 שוקי טאוסיג, ליצנות עיתונאית, באתר העין השביעית, 10 ביולי 2015 Calev Ben-Dor, The Netanyahu Years: an interview with Ben Caspit, 24-1-2018 אריה אלדד, ‏בן כספית בדו קרב לוהט עם אריה אלדד על הביוגרפיה שכתב על נתניהו, באתר מעריב אונליין, 3 בפברואר 2018 רפי רשף, "אינטימי" ראיון אחד על אחד עם בן כספית, באתר nana10‏, 8 במרץ 2018 שרה ליבוביץ-דר, ביבי ואני // הסיפורים שהובילו את בן כספית לכתיבת הספר הביוגרפי על בנימין נתניהו, באתר ליברל, 14 במרץ 2018 פגישה עם רוני קובן | בן כספית, סרטון בערוץ "כאן 11", באתר יוטיוב (אורך: 28:50), 29 במאי 2018 עמית סלונים‏, משחקי הכס כחול-לבן: קשה לדעת אם בן כספית מעריץ את נתניהו או מתעב אותו, באתר וואלה, 28 במרץ 2018 חן מענית, ‏"נתניהו רצה להיפגש איתי הרבה פעמים. אני יודע שהוא מעריך אותי", באתר גלובס, 6 באפריל 2019 יאנה פבזנר, ‏אני הגורו של מחנה אנטי-ביבי, באתר ‏מאקו‏, 1 ביולי 2021 בן כספית, ‏הכוכבים של "צוק איתן": כך פיצחו הטנקים את תשתית הטרור של חמאס, באתר מעריב אונליין, 25 באוגוסט 2014 לי-אור אברבך, ‏בן כספית: "בן-צבי נפטר ממני בדרך עלובה; 'מעריב' ייקבר קבורת חמור", באתר גלובס, 8 בנובמבר 2012 מאמריו של כספית באתר אל-מוניטור בן כספית, ‏נתניהו מסית נגד שופטי העליון, התקשורת, ואפילו נגד ראש מוסד מנוח, באתר מעריב אונליין, 10 בספטמבר 2017 מיכל רז-חיימוביץ\', ‏כספית: "כל פרשיות נתניהו קשורות לחוסר יכולתו להוציא ארנק", באתר גלובס, 27 בנובמבר 2017 בן כספית, ‏למה לא ביבי, באתר מעריב אונליין, 1 בפברואר 2015 אבישי גרינצייג, ‏כך הפך העיתונאי בן כספית למקור משטרתי חוזר בתיקי נתניהו, באתר גלובס, 18 בינואר 2021 בן כספית, חשש לניגוד עניינים חמור בוועדה לאיתור היועמ"ש, באתר nrg‏, 19 בנובמבר 2009 בן כספית, מינוי היועמ"ש החדש: פשיטת רגל מוסרית, באתר nrg‏, 20 בנובמבר 2009 עתם (י-ם) 43334-02-17 בן כספית נגד עיריית ירושלים ואחרים, ניתן ב-20 באוגוסט 2017 בן כספית, ‏בסודיות מוחלטת: נתניהו והפרקליטות קיימו מגעים על עסקת טיעון | פרסום ראשון, באתר מעריב אונליין, 12 בינואר 2022 בן כספית, ‏אהרן ברק תיווך: כך יזם נתניהו את הסדר הטיעון | בן כספית, באתר מעריב אונליין, 16 בינואר 2022 דן מרגלית ורונן ברגמן, הבור - הסודות האפלים מאחורי משבר המנהיגות החמור בתולדות צה"ל, כנרת, זמורה-ביתן, 2011, עמ' 209 משה גורלי, אחרון שותפיו הרעיוניים של ברק בעליון, באתר הארץ, 15 במרץ 2004 מיטשל זועם: פרסום שיקרי בעיתון מעריב, באתר "ישראל היום", 9 ביוני 2009 בן כספית, ג'ורג' מיטשל מכחיש – המציאות מוכיחה אחרת, באתר nrg‏, 10 ביוני 2009 ההתנצלות פורסמה בטורו של כספית ב"מעריב" ב-20 באוקטובר 2017 בן כספית יתנצל: שרה נתניהו תקבל 50 אלף שקל, באתר nrg ת"א (ת"א) 51715-12-18 בנימין נתניהו נ' בן כספית טל שניידר, ‏נתניהו תובע 200 אלף שקל מבן כספית: "מנהל מסע השמצות מכוון נגדי", באתר גלובס, 23 בדצמבר 2018 אורן פרסיקו, רגע לפני פסק דין: נתניהו התפשר עם כספית, באתר העין השביעית, 8 במאי 2023 נטעאל בנדל, אבי לוי, בן כספית יפצה את אריה דרעי ב-40 אלף שקלים ויחוייב לשלם 20 אלף שקלים הוצאות משפט, באתר ישראל היום, ‏2023-08-28 אורן פרסיקו, העיתונאי בן כספית יפצה את ח"כ אריה דרעי בשל הוצאת דיבה, באתר העין השביעית, 29 באוגוסט 2023 אורן פרסיקו, העיתונאי בן כספית תובע את השר דודי אמסלם, באתר העין השביעית, 17 בספטמבר 2023 בנעלי בית, באתר הטלוויזיה החינוכית הישראלית מבט בשניים, באתר הטלוויזיה החינוכית הישראלית בן כספית ואשתו נפרדו, באתר וואלה, 4 באוגוסט 2019 גאווה של אבא: "בכיתי כמו תינוק, התפרקתי", באתר ‏מאקו‏, 21 באפריל 2019 לוסי אהריש, המשפיעים, בערוץ רשת 13, 12 באוגוסט 2018